Борис Младенов-Young
И болницата двери пак разтвори…

chitanka.info

И болницата двери пак разтвори,

тъй както през онези времена,

поех из белите й коридори,

но тежка мъка моя дух скова.

Не влязох като щатен лекар в нея,

сега съм пациент обикновен;

от днес нататък явно ще живея

с визити тук до сетния си ден.

Сестри, колеги млади общо взето

нафукано, надменно се държат;

не знаят, че отиват там, от гдето

ний идваме — и къс е този път.

За нас бе медицината призвание —

а днес със нея трупат състояние!

Сидни, Австралия — 2016 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.